**Kritériá a podmienky prijímacieho konania**

**na štúdium do 1. ročníka na Súkromnej strednej odbornej škole podnikania v Senici v školskom roku 2020/2021 v študijných odboroch:**

**6341 M škola podnikania a 7237 M informačné systémy a služby**

Riaditeľka Súkromnej strednej odbornej školy podnikaniav Senici v súlade so zákonom
*č. 245/2008 Z. z. zo dňa  22. mája 2008 o výchove a vzdelávaní (školský zákon) a o zmene
a doplnení niektorých zákonov v znení neskorších predpisov a po prerokovaní v pedagogickej rade školy dňa 28.01.2020 stanovuje kritériá na prijatie uchádzačov na štúdium*v školskom roku 2020/2021 takto:

**A. Prijímacie konanie sa uskutoční formou prijímacích skúšok**

Prijímacie skúšky vykonajú všetci uchádzači s výnimkou tých, ktorí dosiahli
priemer do 1,50 bez známky dobrý.

Prijímacia skúška sa bude  **zo slovenského jazyka a literatúry a  z matematiky** realizovať písomnou formou.

Každá z týchto skúšok bude trvať 60 minút.

Písomná skúška zo slovenského jazyka a literatúry sa bude skladať z doplňovacieho testu
z učiva slovenského jazyka a literatúry v rozsahu osnov základnej školy.

Písomná skúška z matematiky bude obsahovať úlohy z aritmetiky, algebry i geometrie
v rozsahu osnov základnej školy  bez konštrukčnej geometrie -  [charakteristika testu
z matematiky](http://sssp.edupage.org/files/TEST_-_MAT_%28charakteristika%29.doc).

**Termíny prijímacích skúšok:**

Prijímacie skúšky do stredných škôl na školský rok 2020/2021 sa uskutočnia počas jedného kalendárneho týždňa, a to najskôr dva týždne od skončenia mimoriadneho prerušenia školského vyučovania; prijímacie skúšky do stredných škôl na školský rok 2020/2021 na nenaplnený počet miest pre žiakov, ktorých možno prijať do tried prvého ročníka, sa uskutočnia najskôr 23. júna 2020 a najneskôr do 30. júna 2020

**B. Celkový počet prijímaných žiakov**

Riaditeľka školy prijme v školskom roku 2020/2021:

24 žiakov do  triedy študijného odboru 6341 M škola podnikania

44 žiakov do  triedy študijného odboru 7237 M informačné systémy a služby

**C. Podmienky prijatia**

Prijatí budú uchádzači spĺňajúci súčasne všetky nasledujúce podmienky:

**1. kompletné prihláškové materiály** uchádzača odoslané najneskôr **do 21.mája 2020**, potvrdenie o zdravotnej spôsobilosti sa nebude vyžadovať

**2. vykonali prijímaciu skúšku**(okrem tých, ktorí nemuseli vykonať prijímaciu skúšku podľa bodu A),

**3. umiestnili sa v poradí úspešnosti podľa kritérií v odbore:**

**škola  podnikania  na 1. až 24. mieste, informačné systémy a služby na 1. až 44. mieste,**

**4. vykonali zápis v určenom termíne**(príloha rozhodnutia o prijatí),

**5. úspešne ukončili deviaty ročník základnej školy**a vysvedčenie predložili v prvý deň školského roku 2020/2021.

**D. Bodový zisk pre určenie poradia úspešnosti uchádzačov**

Podľa bodového zisku bude zostavené poradie úspešnosti uchádzačov. Bodový zisk bude tvoriť súčet bodov, ktoré uchádzač získa za:

**1. priemerný prospech**bez výchov v 6., 7., 8. ročníku na konci školského roka
a za prospech polročnej klasifikácie v 9. ročníku ZŠ nasledovne:

                                prospech:   1,00 – 1,20   50 bodov

                                                   1,21 – 1,40   45 bodov

                                                   1,41 – 1,60   40 bodov

                                                   1,61 – 1,80   35 bodov

                                                   1,81 – 2,00   30 bodov

                                                   2,01 – 2,20   25 bodov

                                                   2,21 – 2,40   20 bodov

                                                   2,41 – 2,50   15 bodov

                                                   2,51 a  viac     0 bodov.

Za prospech môže uchádzač získať maximálne **200 bodov**.

**2. testovanie 9–2020**

v predmete Matematika a v predmete Slovenský jazyk a literatúra

Počet získaných bodov zodpovedá percentu úspešnosti v oboch predmetoch zaokrúhlene
na celé číslo (napr. úspešnosť v matematike 62,3 % - počet získaných bodov 62, úspešnosť
v slovenskom jazyku a literatúre 77,8 % - počet získaných bodov 78). Maximálny počet bodov za testovanie 9-2019 je **200 bodov**.

**3. prijímacie skúšky v predmete Matematika a v predmete Slovenský jazyk** **a literatúra**

V každom predmete môže uchádzač získať 50 bodov. Maximálny počet bodov za prijímacie skúšky je **100**.

**4. úspešná účasť v predmetových olympiádach  a súťažiach nasledovne:**

\* okresné kolo: 1. miesto – 15 bodov

2. miesto – 10 bodov

3. miesto – 5 bodov

\* krajské kolo: 1. miesto – 30 bodov

2. miesto – 25 bodov

3. miesto – 20 bodov

\* celoslovenské kolo: 1. miesto – 45 bodov

2. miesto – 40 bodov

3. miesto – 35 bodov

Doklad o umiestnení musí byť predložený do 20. 04. 2020, pričom sa započítajú body
**za najvyššie** umiestnenie.

**5. Pri rovnosti bodov v poradí úspešnosti dostane prednosť uchádzač, ktorý má:**

a) zníženú pracovnú schopnosť (doklad je súčasťou prihlášky),

b) lepšiu známku zo správania v základnej škole,

c) lepšiu známku v I. polroku 9. ročníka z predmetu Matematika,

d) lepšiu známku v I. polroku 9. ročníka z predmetu Slovenský jazyk a literatúra,

e) vyššie percento úspešnosti v testovaní 9 – 2020  z Matematiky,

f) vyššie percento úspešnosti v  testovaní 9 – 2020 zo Slovenského jazyka a literatúry,

g) rozhodnutie o ďalšej priorite prijímacieho konania prijímacou komisiou.

 **6. Neúčasť na prijímacej skúške**

Uchádzačovi, ktorý sa zo závažných dôvodov nemôže zúčastniť prijímacej skúšky v riadnom termíne, určí riaditeľka školy náhradný termín. Dôvod neúčasti na prijímacej skúške oznámi zákonný zástupca uchádzača riaditeľke  školy najneskôr v deň konania prijímacej skúšky
do jej ukončenia. Riaditeľka školy v takom prípade rezervuje miesto v počte žiakov, ktorých prijíma do prvého ročníka.

Riaditeľka školy zverejní zoznam uchádzačov podľa výsledkov prijímacieho konania do troch dní odo dňa konania 2. termínu prijímacích skúšok na dverách hlavného vchodu
do budovy školy a na webstránke školy [**https://sssp.edupage.org/**](https://sssp.edupage.org/)podľa výsledkov prijímacieho konania. Zoznam bude obsahovať poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní s informáciou, či vykonali prijímaciu skúšku úspešne alebo neúspešne.

**7. Písomné oznámenie výsledku prijímacieho konania**

Riaditeľka školy po vyhodnotení prijímacieho konania vydá príslušné rozhodnutie a zašle ho zákonnému zástupcovi uvedenému na prihláške uchádzača spolu s informáciou o termíne zápisu prijatých uchádzačov, ktorý vykoná zákonný zástupca prijatého uchádzača na základe zápisného lístka vydaného základnou školou. Zápis sa uskutoční na sekretariáte školy. Ak sa prijatý uchádzač o štúdium na zápis v uvedenom termíne nedostaví, rozhodnutie o prijatí na štúdium je neplatné a uvoľnené miesto sa ponúkne ďalšiemu uchádzačovi v poradí, ktorý úspešne vykonal prijímaciu skúšku, nebol prijatý pre nedostatok miesta a zákonný zástupca podal odvolanie v termíne do 5 pracovných dní od doručenia rozhodnutia o neprijatí.

 **8**. **Informáciu o konaní, resp. nekonaní druhého kola prijímacieho konania
dňa 16. júna 2020 zverejní riaditeľka školy do 31. mája 2020.**

**Tieto kritériá boli prerokované a schválené pedagogickou radou v Súkromnej strednej odbornej škole podnikania v Senici.**

                                                                                      Ing. Janka Redechová

                                                                                             riaditeľka školy